Jegyzőkönyv  

Készült: 2014. május 13-án az Önkormányzati Hivatal tanácstermében a Képviselő-testület nyilvános ülésén.

Jelen vannak:  Németh László polgármester



 Varga Attila alpolgármester



 Kovács Lászlóné



 Milon László



 Boskóné Dr Tabányi Annamária aljegyző

Németh László polgármester: Köszönti a megjelenteket, megállapítja, hogy a képviselő-testület határozatképes, mert 5 főből 4 fő megjelent. Megnyitja az ülést 14 órakor.

Javaslatot tesz az ülés napirendjére az alábbiak szerint:
Napirend:

1. Óvodavezetői pályázat elbírálása

Előadó:polgármester
2.Egyéb ügyek

Előadó:polgármester
A Képviselő-testület az ismertetett napirendet 4 igen szavazattal elfogadta és az alábbi határozatot hozta:

Kunpeszér Község Önkormányzat Képviselő-testületének
57/2014.(V.13.) határozata
Napirend elfogadása

Kunpeszér Község Önkormányzat Képviselő-testülete 2014. május 13. napján megtartott ülésének napirendjét a következők szerint határozza meg:

1. Óvodavezetői pályázat elbírálása

Előadó:polgármester
2.Egyéb ügyek

Előadó:polgármester
I.Napirendi pont tárgyalása

Óvodavezetői pályázat elbírálása
Előadó: polgármester
(Írásos előterjesztés a jkv. 1. sz. melléklete)

Németh László polgármester ismerteti az írásos előterjesztésben foglaltakat. Elmondja, hogy Kunpeszér község Napközi Otthonos Óvodájának vezetésre adott megbízás 2014. július 31-én lejár. A képviselő-testület a 189/2013.(X.31.) számú határozatával pályázatot írt ki a vezetői állás betöltésére. 

A pályázati felhívásra határidőben egy érvényes pályázat érkezett be Bábel Zoltánné jelenlegi óvodavezető részéről.

Pályázó mindenben megfelel a pályázati kiírásban foglaltaknak. A véleményezési eljárás lefolytatásra került, melynek eredményét ismerteti. Pályázó hozzájárult pályázatának nyílt ülés keretében történő elbíráláshoz.

A vezetői megbízás öt évre szól, 2014. augusztus 01-től 2019. július 31-ig.

Kérdezi a képviselők véleményét.

Milon László elmondja, hogy Bábel Zoltánné munkájával elégedett.
Németh László javasolja Bábel Zoltánné óvodavezetőnek történő 5 éves megbízását.

A Képviselő-testület 4 igen szavazattal – ellenszavazat és tartózkodás nélkül - az alábbi határozatot hozta:

Kunpeszér Község Önkormányzat Képviselő-testületének
58/2014.(V.13.) határozata
Kunpeszér Községi Önkormányzat Képviselő-testülete a Nemzeti köznevelésről szóló 2011. évi CXC. törvény 83.§ (1) bekezdésének f.) pontjában biztosított fenntartói munkáltatói jogkörében eljárva
Bábel Zoltánnét, aki született Kecskeméten 1979. szeptember 15-én, anyja neve Beles Katalin és lakcíme Tatárszentgyörgy Szálláska út 8. szám  2014. augusztus 01-től 2019. július 31-ig meghatározott 5 éves időtartamra megbízza a Kunpeszéri Napközi-otthonos Óvoda intézményvezetői feladatainak ellátásával.

A munkavégzés helye: 6096 Kunpeszér, Arany J. utca 1. szám.

Iskolai végzettsége és szakképesítése alapján besorolása: Pedagógus I. fokozat 03 fizetési kategória.

A képviselő-testület Bábel Zoltánné alapbérét, pótlékát az alábbiak szerint állapítja meg.

Garantált illetmény:

208.217,- Ft

Intézményvezetői pótlék:
64.067,-Ft

Mindösszesen:

272.300,- Ft
II.Napirendi pont tárgyalása

Egyéb ügyek

Előadó: polgármester

Németh László polgármester elmondja, hogy 

· a közelgő falunapra tekintettel kéri a képviselőket, hogy gondolkodjanak a Szebb Kunpeszérért díjra jelölendők személyéről

· a falunap programja már nagyjából körvonalazódik, ismerteti a fellépőket. Elmondja, hogy még a hangosítás, az esti utcabálra a zenész és a kiállítás kérdéses.

Mivel az ülésnek több napirendje, kérdés és hozzászólás nem volt, a polgármester azt 14 óra 25 perckor bezárta.

Km.f.

 


Németh László                            

       Boskóné Dr. Tabányi Annamária


polgármester                                  

               aljegyző
